COSME on ELi programm ettevõtjate, eriti väikeste ja keskmise suurusega ettevõtjate (VKEd) konkurentsivõime parandamiseks. See tugineb konkurentsivõime ja uuendustegevuse raamprogrammi raames ajavahemikuks 2007–2013 loodud ettevõtluse ja uuendustegevuse programmile. Sellega püütakse optimeerida seoseid teiste ELi rahastamisprogrammidega, eelkõige Euroopa struktuuri- ja investeerimisfondidega ja programmiga „Horisont 2020“, mis hõlmab varem ettevõtluse ja uuendustegevuse programmi alla kuulunud innovatsiooni.

COSME määruses on sätestatud, et ajavahemikul 2014–2020 tuleks kogueelarvest (1,4 miljardit eurot) vähemalt 60 % eraldada rahastamisvahenditele.

Toetusmeetmete rahastamisotsuses on sätestatud 8 538 223 euro suurune rahaline osalus, mis on kirjendatud ELi 2017. aasta üldeelarve real 02 02 01.

COSME programmi aastateks 2014–2020 (seitse aastat) kavandatud kogueelarve on koos halduskuludega 2,3 miljardit eurot. Finantskohustusi on kavas kuni 2020. aastani (programmi viimane aasta) järk-järgult suurendada. Igaks aastaks lepitakse kokku aasta tööprogramm ja sellega kaasnevad toetusmeetmed.

Käesolevas aruandes esitatakse ülevaade COSME programmi eelarve täitmisest 2018. aastal, nagu on nõutud määruses. Võttes arvesse, et paljud projektid kestavad mitu aastat, tehti otsus lükata avaldamine edasi, et lisada aruandesse terviklikud tulemused ja andmed. Aruanne sisaldab nii 2017. kui ka 2018. aastal algatatud projektide toetusmeetmeid, halduskulusid ja tegevusi, nagu on märgitud asjakohastes projektitoimikutes.

Komisjon vastutab COSME programmi üldise rakendamise eest. Esimest eesmärki rakendatakse Euroopa Investeerimisfondi (EIF) kätte usaldatud rahastamisvahendite kaudu. Eesmärkide 2, 3 ja 4 all esitatud tegevused on peamiselt delegeeritud Euroopa Innovatsiooninõukogule ja VKEde Rakendusametile (EISMEA) (endine „EASME“). Teatavate analüüside ja võrdlusuuringute puhul on ette nähtud ka rahvusvaheliste organisatsioonide teostatav eelarve kaudne täitmine.

COSME määruses on sätestatud, et kogueelarvest 21,5 % tuleks eraldada turulepääsu lihtsustamiseks.

Opus Online asutati 2009. aastal, et reageerida probleemidele, mis tekkisid paljudel organisatsioonidel siis, kui nad proovisid alustada või säilitada oma tegevust internetis praeguses üha digitaalsemas maailmas. Ettevõte seadis eesmärgiks kujundada ja töötada välja tipptasemel veebisaidid ja mobiilirakendused, et aidata ettevõtetel muuta oma ideed võimsateks lahendusteks.

Tarkvara abil kogutakse patsientidelt meditsiinilisi andmeid enne ravi, ravi ajal ja pärast ravi, kasutades ühe patsiendi kohta 500 – 3 000 andmevälja. Ühised mustrid on seda täpsemad, mida suurem on andmebaas, seega oli ettevõtte laienemine ja rahvusvaheliseks muutmine ülioluline. Selle protsessi lihtsustamiseks sai BCB Medical 2017. aastal suure investeeringu EIFist toetatud börsivälistesse ettevõtetesse investeerivalt ettevõttelt Standout Capital, kes spetsialiseerub kasvuetapis tehnoloogiaettevõtetele.

BCB Medical tegutseb suurandmete ja tervishoiu kohtumispunktis. Ettevõte on töötanud välja tarkvara, et jälgida ja analüüsida rohkem kui 80 haigusrühma ravi, et tervishoiuteenuse osutajad saaksid pakkuda paremaid meditsiinilahendusi.

Selleks et toetada innovatsioonisõbraliku ettevõtluskeskkonna loomist ja Euroopa majanduse üldist konkurentsivõimet, töötati projekti InnoBroker raames välja innovatsioonihangete vahendaja ärimudel, mis lihtsustab innovatiivsete kaupade ja teenuste hankimist, tuues kokku hankijad, innovatsioonipakkujad (keskendudes eelkõige VKEdele ja idufirmadele), investorid ja teadlased. Innovatsioonihangete vahendaja ärimudelit ja katseprojektide peamisi tulemusi tutvustati internetis 30. juulil 2020. Salvestis on saadaval aadressidel:

Rohkem kui 400 VKEd on juba kasutanud IPA4SME projekti kaudu teenuseid, mis on seotud innovatiivsete ELi VKEde juurdepääsu parandamisega patendikaitsele ja intellektuaalomandi eeldiagnostikaga. Üks neist teenustest on tasuta intellektuaalomandi eeldiagnostika kinnitatud intellektuaalomandi eksperdi poolt, kes esitab kohandatud aruande intellektuaalomandi tegevusstrateegia kohta ja soovitused, kuidas varasid tõhusalt ja turvaliselt kasutada. Seda saavad kasutada Austrias, Taanis, Prantsusmaal, Saksamaal, Kreekas, Iirimaal, Itaalias, Lätis, Madalmaades, Hispaanias ja Rootsis registreeritud VKEd. Ligikaudu 90 % VKEdest, kes seda teenust kasutasid, ütlesid, et intellektuaalomandi eeldiagnostika aruanne on kasulik vahend, et määrata kindlaks oma intellektuaalomandi kaitse ja väärtuse hindamise strateegia ning seda rakendada, ning rohkem kui 90 % ütlesid, et nad soovitaksid teenust teistele innovatiivsetele VKEdele.

Kontseptsioon „SiMAX“ on tarkvaravahend, mis tõlgib sõnavara andmebaasi abil lähteteksti ja loob seejärel avatari, mis esitab ekraanil lõpliku tõlke. „Kurtide emakeel on viipekeel,“ ütles SignTime’i tegevjuht dr Georg Tschare. „Kuna nad mõistavad kirjalikku teksti sageli aeglasemalt, tõlgib SiMAX kõne neile tuttavasse viipekeelde.“

Intellektuaalomand on ELi ettevõtete rahvusvahelise konkurentsivõime jaoks määrava tähtsusega. Suure intellektuaalomandiõiguste osakaaluga tööstusharud moodustavad enamiku ELi kaubandusest ülejäänud maailmaga ning tekitavad ELi majanduse kaubandusbilansi ülejääki. VKEdele mõeldud rahvusvahelised intellektuaalomandi õiguste kasutajatoed saavutasid tegevuse eesmärgid, käitades väga edukat intellektuaalomandi õiguste kasutajatuge (mis vastas 3 202 küsimusele), koostades ja ajakohastades mitmesuguseid ettevõttesõbralikke intellektuaalomandi väljaandeid, korraldades kaubanduskodade ja muude ettevõtlusvahendajate abiga eduka koolitusprogrammi ning osutades intellektuaalomandi toetust ELi VKEdele ettevõtete väljasõitude ja kaubandusmesside jaoks.

ELi ja Jaapani tööstuskoostöö keskus

Keskus loodi, et julgustada ELi ja Jaapani vahelist tööstus-, kaubandus- ja investeerimiskoostööd ning aidata suunata ja rakendada ELi majandusdiplomaatiat Jaapaniga. Tegevuse eesmärk on parandada Euroopa VKEde turulepääsu, konkurentsivõimet ja ettevõtlikkust. Aastatel 2018–2019 korraldas keskus Jaapanis ja ELis 17 seminari, 34 tehnoloogilise toetuse veebiseminari, 21 toetuslähetust ja 2 ELi-Jaapani ettevõtluse ümarlauda. Keskus koostas soovitusi ja aruandeid ELi VKEde ärivõimaluste kohta Jaapani majanduses. See korraldas samuti 12-kuulise praktika Jaapanis, millel osales 60 Euroopa õpilast. Keskuse andmebaasis on registreeritud rohkem kui 35 000 ettevõtet.

Komisjon rahastab keskuse tegevust uue toetuslepingu kaudu, mis kehtib 1. aprillist 2020 31. märtsini 2022.

Innovatsiooniga seotud riigihange

Kuna avalik sektor võib suurel määral aidata ettevõtetel ja eelkõige VKEdel leida kliente oma innovatiivsetele toodetele ja teenustele, peaksid kaasrahastatud projektid märkimisväärselt suurendama nende Euroopa VKEde osakaalu, kellel on juurdepääs ELi avalikele innovatsioonihangetele. Need peaksid samuti suurendama teadlikkust innovatsiooniga seotud hangete eelistest, et suurendada pidevalt avaliku sektori hankijate arvu. Kaks kehtivat toetuslepingut jõustusid 16. jaanuaril 2020 ja kehtivad vastavalt 40 ja 42 kuud.

2.3Eesmärk C: raamtingimuste ja konkurentsivõime parandamine

COSME määruses on sätestatud, et kogueelarvest 11 % tuleks eraldada raamtingimuste ja konkurentsivõime parandamiseks.

2018. aastal eraldati selle eesmärgi täitmiseks 33 miljonit eurot.

VKEde tulemuslikkuse ülevaade

See on üks komisjoni peamistest vahenditest, et jälgida ja hinnata riikide iga-aastaseid edusamme Euroopa väikeettevõtlusalgatuse „Small Business Act“ (SBA) rakendamisel. Kooskõlas SBA tegevuskavas sätestatud meetmetega on ülevaatesse kogutud terviklik teave VKEde tulemuslikkuse kohta ELi riikides ja muudes partnerriikides. See sisaldab üldaruannet ja riikide teabelehti, milles on ajakohane teave VKEde ressursitõhususe ja keskkonnasäästlike toodete kohta. Selle tegevuse tulemused tehakse kättesaadavaks veebis siseturu, tööstuse, ettevõtluse ja VKEde peadirektoraadi portaalis siin .

Klastrid

Kui arendada Euroopas välja rohkem maailmatasemel klastreid, siis oleks võimalik parandada ettevõtete ja eelkõige VKEde konkurentsivõimet, kestlikkust ja ressursitõhusust. Euroopa klastrite koostööprogrammi eesmärk on suurendada klastrite koostööd piirkondade ja sektorite vahel ning soodustada VKEde juurdepääsu klastritele ja rahvusvahelistumisele, luues keskuse, mis hõlmab arutelufoorumit, koostööplatvormi, kontaktide loomise üritusi, suutlikkuse suurendamise veebiseminare, poliitikaüritusi, teavet heade tavade ja poliitikameetmete kohta jms.

Programmi eesmärk on samuti parandada klasterorganisatsioonide ning nende liikmete vahelist koostööd, võrgustumist ja õppimist, et muuta professionaalsemaks VKEdele osutatavaid või suunatavaid ettevõtluse toetamise eri- ja kohandatud teenuseid. See aitab tugevdada piirkondade ja sektorite vahelisi sidemeid ning võimaldada kestlikke piirkondadevahelisi partnerlusi ja strateegilist koostööd tööstuse ajakohastamise ja ettevõtluskeskkonna täiustamisega seotud erivaldkondades.

Kergetööstuse innovatsiooni ja tehnoloogia projekt (ELIIT)

Projekt ELIIT aitab luua edukaid partnerlusi tekstiili-, rõiva-, naha- ja jalatsitööstuse VKEde ning uute tehnoloogiate pakkujate ja omanike vahel. Eesmärk on edendada valmistehnoloogia lahenduste kasutamist, et suurendada tootlikkust, väärtusahela integreerimist ja ressursitõhusust ning luua uusi suure lisaväärtusega nišituru tooteid ja teenuseid. See hõlmab aktiivse kogukonnaga platvormi ja veebisaiti (registreeritud on 204 VKEd 28 riigist ja 180 tehnoloogia pakkujat 24 riigist). See on aidanud toetada 15 partnerlusprojekti, pakkudes finantstoetust ja sihtotstarbelisi nõuandeid ning need partnerlused on olnud oodatust edukamad.

Tehisintellekt: ülitähtsad tööstusrakendused

Selle projekti eesmärk on teha kindlaks tööstuspoliitika meetmete (ettevõtlus, finantsküsimused, investeeringud jne) optimaalne komplekt, et oleks võimalik töötada välja ja võtta kasutusele tehisintellekti rakendusi ning tagada lõppkokkuvõttes Euroopa VKEdele neist saadav rahaline kasu. Projekt jõudis oodatust enamate asjaomaste sidusrühmadeni, suurendades näiteks eelarvet mõjutamata lõppkonverentsil (mis toimus Brüsselis 18.–19 veebruaril 2020) osalejate arvu 100-lt 190ni (registreerujaid oli rohkem kui 300). Kolm projektiaruannet on saadaval siin: